พ่อของดิฉัน มีลักษณะตาโปนมาตั้งแต่กำเนิด ตอนนี้อายุ44แล้วมีคนทักว่าตาโปนไม่เท่ากัน กลัวว่าจะเป็นโรคอะไรร้ายแรง เช่นเนื้องอกอยากสอบถามว่า ตาโปนไม่เท่ากันอันตรายหรือไม่อย่างไรคะ
สวัสดีค่ะ ตาโปน คืออาการผิดปกติที่เกิดขึ้นบริเวณดวงตา จนทำให้ลูกตายื่นออกมามากกว่าปกติ อาจเกิดจาก- โรคไทรอยด์เป็นพิษ แต่มักโปนเท่าๆกัน 2 ข้าง- อาการบาดเจ็บที่บริเวณดวงตา- ความผิดปกติที่ดวงตา เช่น หลอดเลือดบริเวณหลังตามีรูปร่างผิดปกติ ภาวะกระบอกตาตื้นในเด็กแรกเกิด เนื้องอกที่หลอดเลือดบริเวณดวงตา- โรคตา เช่น ต้อหิน- การติดเชื้อของเนื้อเยื่อที่กระบอกตา- ก้อนเนื้อมะเร็งเช่น มะเร็งต่อมหมวกไตในเด็ก และมะเร็งเนื้อเยื่ออ่อน มะเร็งเม็ดเลือดขาว และมะเร็งกล้ามเนื้อลายแนะนำพบจักษุแพทย์เพื่อตรวจเพิ่มเติมค่ะ เพราะถึงแม้จะมีอาการมาตั้งแต่เด็ก แต่ถ้าปัจจุบันตาโปนไม่เท่ากัน หรือมีข้างใดข้างหนึ่งโปนเร็วกว่าอีกข้าง อาจมีความผิดปกติซ่อนอยู่ได้ หากมองเห็นไม่ชัด เห็นภาพเบลอ ภาพซ้อน ตาแสบ แดง แห้งร่วมด้วย ควรรีบไปค่ะการดูแลตัวเองเบื้องต้น สามารถใช้ชีวิตได้ตามปกติ ไม่มีข้อห้ามอะไร เพียงแต่ควรสังเกตอาการเรื่องการมองเห็นดังกล่าวไป และสังเกตความโปนว่าเกิดอย่างรวดเร็วเพิ่มขึ้นหรือไม่ รวมทั้งควรไปพบจักษุแพทย์เพื่อตรวจตาอย่างสม่ำเสมอทุกปี